Predkladacia správa

	Vláda Slovenskej republiky svojim uznesením č. 438 z 24. apríla 2002 schválila návrh dlhodobej koncepcie činnosti Generálneho sekretariátu pre zahraničných Slovákov (ďalej len GSZS). 

	V rámci spolupráce a stykmi s krajanskými spolkami a organizáciami v zahraničí v bode 7.8. uložila GSZS v rámci prebiehajúcich integračných procesov slovenského zahraničia obsahovo, organizačne a finančne pripraviť vznik Generálnej rady Slovákov v zahraničí. 

	Integračné procesy slovenského zahraničia, ktoré začali už v roku 1999 ustanovením Stálej konferencie Slovenská republika a zahraniční Slováci, boli potvrdené aj v roku 2000. V roku 2001 sa jej zasadnutie z technických príčin neuskutočnilo. 

	Stála konferencia 2002, ktorej hlavným organizátorom bol GSZS, dovŕšila proces transformácie inštitucionálnych vzťahov Slovenskej republiky so Slovákmi v zahraničí tým, že vzniklo Svetové združenie Slovákov v zahraničí a konštituoval sa jej orgán v podobe Generálnej rady. 

	Súčasťou predkladanej informácie je program konferencie, zoznam domácich a zahraničných účastníkov, uznesenie a vyhlásenie Stálej konferencie 2002.